Zuma moet nog Nkandla-verslag sien | Maroela Media
Zuma moet nog Nkandla-verslag sien
President Jacob Zuma het nog nie Thuli Madonsela, openbare beskermer, se voorlopige verslag oor Nkandla gesien nie, het sy kantoor Sondag gesê.
Mac Maharaj, Zuma se woordvoerder, sê die presidensie sal “op die regte manier” en op die gepaste tyd kommentaar oor die verslag lewer. Die Sunday Tribune berig dat Madonsela ook geweier het om kommentaar te lewer oor die voorlopige verslag wat aan ministers in die veiligheidsgroepering van die regering oorhandig is. Die verslag hou verband met opgraderings aan Zuma se Nkandla-woning in KwaZulu-Natal. Madonsela het wel aan die koerant gesê dat daar ŉ “goeie kans is dat ons gaan sê dinge is nie regtig so erg soos wat dit lyk nie.” Sy het verder gesê: “Ek is nie in die posisie om te sê dat ons ongunstige bevindings gemaak het nie…Ek kan dit nie bevestig nie. [Maar] jy kan dalk net uitvind dat die geld wat spandeer is presies die regte bedrag was.” Sy sê mense kan dalk “teleurgesteld” wees aangesien die Nkandla-verslag moes kyk na die raamwerk van wat deur die wet toegelaat word. “Indien die wet hulle toegelaat het om daai geld te spandeer, kan ek in my persoonlike hoedanigheid nie daarmee saamstem nie en sê dit moes nie gebeur het nie, maar die wet laat dit toe.” Madonsela het ook aan die Sunday Tribune gesê sy beplan om die finale verslag binne die volgende maand openbaar te maak.
President Zuma se Nkandla-woning is in omstredenheid gedompel sedert die departement van openbare werke bekend gemaak het dat opgraderings aan die landgoed die belastingbetaler sowat R206 miljoen gekos het.
Bejaarde vrou se liggaam uit see gehaal
Nege sterf in Mpuma-botsings
Die OB moet maar genoeg tyd toelaat vir Nr. 1 om die verslag te lees. Lees kom nike natuurlik by hom nie en as daar boonop groot woorde gebruik word, vertraag dit die proses nog verder.